CELEX: 52017PC0613
Language: el
Date: 2017-10-23
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση κατόπιν αίτησης της Ελλάδας – EGF/2017/003 GR/Attica retail

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.10.2017
            COM(2017) 613 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση κατόπιν αίτησης της Ελλάδας – EGF/2017/003 GR/Attica retail
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (εφεξής «κανονισμός ΕΤΠ»).
            
            
               2.Στις 13 Απριλίου 2017 η Ελλάδα υπέβαλε την αίτηση EGF/2017/003 GR/Attica retail για χρηματοδοτική συνεισφορά από το ΕΤΠ μετά τις απολύσεις
                  2
                στον οικονομικό τομέα που ταξινομείται στον κλάδο 47 της NACE αναθ. 2 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών) στις υπαγόμενες στο επίπεδο NUTS 2 περιφέρειες Αττικής (EL30) και 10 άλλες περιφέρειες
                  3
                στην Ελλάδα.
            
            
               3.Κατόπιν αξιολόγησης της εν λόγω αίτησης η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2017/003 GR/Attica retail
                     
                  
               
                     
                        Κράτος μέλος
                     
                  
                  
                     
                        Ελλάδα
                     
                  
               
                     
                        Οικεία/-ες περιφέρεια/-ες (επίπεδο NUTS
                           4
                         2)
                     
                  
                  
                     
                        Ανατολικής Μακεδονίας και Θράκης (EL11)
                     
                     
                        Κεντρικής Μακεδονίας (EL12)
                     
                     
                        Δυτικής Μακεδονίας (EL13)
                     
                     
                        Θεσσαλίας (EL14)
                     
                     
                        Ηπείρου (EL21)
                     
                     
                        Δυτικής Ελλάδας (EL23)
                     
                     
                        Κεντρικής Ελλάδας (EL24)
                     
                     
                        Πελοποννήσου (EL25)
                     
                     
                        Αττικής (EL30)
                     
                     
                        Νότιου Αιγαίου (EL42)
                     
                     
                        Κρήτης (EL43)
                     
                  
               
                     
                        Ημερομηνία υποβολής της αίτησης
                     
                  
                  
                     
                        13 Απριλίου 2017
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        13 Απριλίου 2017
                     
                  
               
                     
                        Παραλαβή της μετάφρασης
                     
                  
                  
                     
                        12 Μαΐου 2017
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        26 Μαΐου 2017
                     
                  
               
                     
                        Ημερομηνία αίτησης για χορήγηση 2 επιπλέον εβδομάδων για την παροχή των πληροφοριών που ζητήθηκαν
                     
                  
                  
                     
                        7 Ιουλίου 2017
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        21 Ιουλίου 2017
                     
                  
               
                     
                        Παραλαβή της μετάφρασης των πρόσθετων πληροφοριών
                     
                  
                  
                     
                        16 Αυγούστου 2017
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        8 Νοεμβρίου 2017
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 2 του κανονισμού ΕΤΠ
                     
                  
               
                     
                        Αριθμός των οικείων επιχειρήσεων
                     
                  
                  
                     
                        9
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           5
                        
                     
                  
                  
                     
                        Κλάδος 47 («Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών)
                     
                  
               
                     
                        Περίοδος αναφοράς (εννέα μήνες)
                     
                  
                  
                     
                        19 Απριλίου 2016 - 19 Ιανουαρίου 2017
                     
                  
               
                     
                        Συνολικός αριθμός απολύσεων
                     
                  
                  
                     
                        725
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        725
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        725
                     
                  
               
                     
                        Προϋπολογισμός για τις εξατομικευμένες υπηρεσίες (σε ευρώ)
                     
                  
                  
                     
                        4 720 250
                     
                  
               
                     
                        Προϋπολογισμός για τη χρήση του ΕΤΠ
                           6
                         (σε ευρώ)
                     
                  
                  
                     
                           195 000
                     
                  
               
                     
                        Συνολικός προϋπολογισμός (σε ευρώ)
                     
                  
                  
                     
                        4 915 250
                     
                  
               
                     
                        Συνεισφορά του ΕΤΠ (60 %) (σε ευρώ)
                     
                  
                  
                     
                        2 949 150
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Ελλάδα υπέβαλε την αίτηση EGF/2017/003 GR/Attica retail στις 13 Απριλίου 2017, ήτοι εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από την Ελλάδα στις 26 Μαΐου 2017. Οι εν λόγω συμπληρωματικές πληροφορίες προσκομίστηκαν εντός οκτώ εβδομάδων, έπειτα από παράταση της προθεσμίας κατά δύο εβδομάδες κατόπιν δεόντως αιτιολογημένης αίτησης της Ελλάδας. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση της συμμόρφωσης της αίτησης προς τις προϋποθέσεις για την παροχή της χρηματοδοτικής συνεισφοράς, λήγει στις 8 Νοεμβρίου 2017.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 725 εργαζομένους που απολύθηκαν στον οικονομικό τομέα που ταξινομείται στον κλάδο 47 της NACE αναθ. 2 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών). Οι απολύσεις πραγματοποιήθηκαν από τις 9 επιχειρήσεις που βρίσκονται στις υπαγόμενες στο επίπεδο NUTS 2 περιφέρειες Αττικής (EL30) και 10 άλλες περιφέρειες
                  7
               .
            
            
                     
                        Επιχειρήσεις και αριθμός απολύσεων κατά την περίοδο αναφοράς
                     
                  
               
                     
                        ΗΛΕΚΤΡΟΝΙΚΗ ΑΘΗΝΩΝ Α.Ε.Ε.
                     
                  
                  
                     
                        428
                     
                  
                  
                     
                        ΝΟΤΟΣ COM ΣΥΜΜΕΤΟΧΕΣ Α.Ε.
                     
                  
                  
                     
                        33
                     
                  
               
                     
                        DIXONS SOUTH - EAST EUROPE SA
                     
                  
                  
                     
                        42
                     
                  
                  
                     
                        ΠΕΤ ΣΙΤΙ ΑΕΒΕ
                     
                  
                  
                     
                        23
                     
                  
               
                     
                        ΗΛΕΚΤΡΟΛΟΓΙΚΑ ΕΛΛΑΣ
                     
                  
                  
                     
                        37
                     
                  
                  
                     
                        ΣΑΡΑΦΙΔΗΣ Α.Ε.
                     
                  
                  
                     
                        28
                     
                  
               
                     
                        ΑΤΗΝΗ ΧΟΝΤΟΣ Α.Ε.Ε
                     
                  
                  
                     
                        29
                     
                  
                  
                     
                  
                  
                     
                  
               
                     
                        ΑΦΟΙ ΒΕΡΟΠΟΥΛΟΙ Α.Ε.
                     
                  
                  
                     
                        49
                     
                  
                  
                     
                  
                  
                     
                  
               
                     
                        ΜΕΤΡΟ ΑΕΒΕ
                     
                  
                  
                     
                        56
                     
                  
                  
                     
                  
                  
                     
                  
               
                     
                        Συνολικός αριθμός επιχειρήσεων: 9
                           8
                        
                     
                  
                  
                     
                        Συνολικός αριθμός απολύσεων: 
                     
                  
                  
                     
                        725
                     
                  
               
                     
                        Συνολικός αριθμός αυτοαπασχολουμένων των οποίων διακόπηκε η δραστηριότητα: 
                     
                  
                  
                     
                        0
                     
                  
               
                     
                        Συνολικός αριθμός εργαζομένων και αυτοαπασχολουμένων: 
                     
                  
                  
                     
                        725
                     
                  
               
               Κριτήρια παρέμβασης
            
            
               6.Η Ελλάδα υπέβαλε την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 2, κατά παρέκκλιση από τα κριτήρια του άρθρου 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται στον κλάδο NACE αναθ. 2 και είναι εγκατεστημένες σε μία περιφέρεια ή σε δύο όμορες περιφέρειες, όπως καθορίζονται σε επίπεδο NUTS 2 σε ένα κράτος μέλος. Πραγματοποιήθηκαν 513 απολύσεις στην υπαγόμενη στο επίπεδο NUTS 2 περιφέρεια Αττικής (EL30).
            
            
               7.Η εννεάμηνη περίοδος αναφοράς για την αίτηση διαρκεί από τις 19 Απριλίου 2016 έως τις 19 Ιανουαρίου 2017.
            
            
               Υπολογισμός των απολύσεων και των περιπτώσεων παύσης επιχειρηματικής δραστηριότητας
            
            
               8.Οι απολύσεις κατά την περίοδο αναφοράς υπολογίστηκαν ως εξής:
            
         
         
            
               –269 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του·
            
            
               –456 από την ημερομηνία της de facto καταγγελίας της σύμβασης απασχόλησης ή της λήξης της.
            
            
               Επιλέξιμοι δικαιούχοι
            
            
               9.Ο συνολικός αριθμός των επιλέξιμων δικαιούχων είναι 725.
            
            
               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009
            
            
               10.Για να αποδείξει τη συνάφεια μεταξύ των απολύσεων και της παγκόσμιας χρηματοπιστωτικής και οικονομικής κρίσης όπως αναφέρεται στον κανονισμό (ΕΚ) αριθ. 546/2009, η Ελλάδα ισχυρίζεται ότι η ελληνική οικονομία βρίσκεται από την αρχή της κρίσης, το 2008, σε βαθιά ύφεση. Σύμφωνα με την ΕΛΣΤΑΤ, την Ελληνική Στατιστική Αρχή, από το 2008 και έως το 2016  το πραγματικό ΑΕΠ της Ελλάδας μειώθηκε κατά 26,2 εκατοστιαίες μονάδες, η δημόσια κατανάλωση κατά 22,8  εκατοστιαίες μονάδες και η ιδιωτική κατανάλωση κατά 24,4 εκατοστιαίες μονάδες, ενώ η ανεργία αυξήθηκε κατά περίπου 14 εκατοστιαίες μονάδες. Παρότι εκτιμάται ότι η ελληνική οικονομία οδεύει προς την πορεία ανάκαμψης και οι προβλέψεις για ορισμένους από αυτούς τους δείκτες είναι θετικές για το 2017
                  9
               , η αγορά εργασίας θα εξακολουθήσει να αντιμετωπίζει δυσκολίες και στο προσεχές μέλλον.
            
            
               11.Από το 2008 η ελληνική κυβέρνηση έχει λάβει μέτρα, όπως η αύξηση των φορολογικών συντελεστών, ο εξορθολογισμός των δημόσιων δαπανών και η μείωση των μισθών των δημοσίων υπαλλήλων, ώστε να αντιμετωπίσει τις πληρωμές του εξωτερικού χρέους. Οι μισθοί στον ιδιωτικό τομέα έχουν επίσης μειωθεί, σε μια προσπάθεια να αυξηθεί η ανταγωνιστικότητα της ελληνικής οικονομίας.
            
            
               12.Άμεση συνέπεια του μειωμένου εισοδήματος ήταν η μείωση της ιδιωτικής κατανάλωσης, ιδίως όσον αφορά τα μη βασικά αγαθά. Από το 2009 η κατανάλωση των νοικοκυριών στην Ελλάδα εξακολούθησε να μειώνεται έως το 2013, παρά μια βραδεία ανάκαμψη στο επίπεδο της ΕΕ-28. Έπειτα από μια ελαφρά ανάκαμψη το 2014, η πτωτική τάση της κατανάλωσης των νοικοκυριών στην Ελλάδα ξεκίνησε εκ νέου το 2015
                  10
               .
            
            
               13.Σύμφωνα με την έκθεση της ΕΛΣΤΑΤ για τα εισοδήματα των νοικοκυριών και τις συνθήκες διαβίωσης, το 21,2 % των Ελλήνων ζούσε το 2016 κάτω από το όριο της φτώχειας
                  11
               .
            
            
               14.Σύμφωνα με πρόσφατη έρευνα
                  12
                του Ινστιτούτου Μικρών Επιχειρήσεων της ΓΣΕΒΕΕ
                  13
               , που δημοσιεύτηκε τον Ιανουάριο του 2016, ένα στα τρία νοικοκυριά δήλωσαν ότι το επίπεδο του εισοδήματός τους μειώθηκε το 2015 σε σύγκριση με το προηγούμενο έτος, ενώ το 94,2 % των νοικοκυριών δήλωσε ότι το εισόδημά τους μειώθηκε σημαντικά από την έναρξη της κρίσης.
            
            
               15.Την περίοδο 2009-2016 ο δείκτης εμπιστοσύνης των καταναλωτών
                  14
                επιδεινώθηκε σημαντικά κατά τη διάρκεια των πρώτων τεσσάρων ετών, από -46 το 2009 σε -75 το 2012, και, παρά την ανάκαμψη το 2014-2015 (-49), από το 2016 ο δείκτης επιδεινώθηκε σοβαρά σε -73,3 τον Φεβρουάριο του 2017
                  15
               .
            
            
               16.Έως σήμερα, ο κλάδος του λιανικού εμπορίου αποτέλεσε αντικείμενο επτά αιτήσεων για κινητοποίηση του ΕΤΠ
                  16
                λόγω, επίσης, της παγκόσμιας χρηματοπιστωτικής και οικονομικής κρίσης.
            
            
               Γεγονότα που οδήγησαν στις απολύσεις και στην παύση δραστηριότητας
            
            
               17.Σύμφωνα με τις ελληνικές αρχές, τα γεγονότα που οδήγησαν στις απολύσεις ήταν κυρίως δύο: 1) η μείωση του διαθέσιμου εισοδήματος των νοικοκυριών ―λόγω της αύξησης της φορολογικής επιβάρυνσης, της μείωσης των μισθών και της αύξησης της ανεργίας— με αποτέλεσμα τεράστια μείωση της αγοραστικής δύναμης· 2) η δραστική μείωση των δανείων προς επιχειρήσεις και ιδιώτες λόγω της έλλειψης ρευστότητας των ελληνικών τραπεζών. Σύμφωνα με την Τράπεζα της Ελλάδος, το ετήσιο ποσοστό αύξησης των δανείων προς νοικοκυριά και επιχειρήσεις ήταν αρνητικό από το 2010 στις ελληνικές τράπεζες
                  17
               .
            
            
               18.Λόγω της μείωσης της αγοραστικής δύναμης των ελληνικών νοικοκυριών από το 2008, η ζήτηση για βασικά αγαθά και διαρκή καταναλωτικά αγαθά μειώθηκε. Αυτό οδήγησε σε σημαντική πτώση των πωλήσεων λιανικής μεταξύ του 2008 και του 2015, η οποία κυμαινόταν από 60 % για τις οικιακές ηλεκτρικές συσκευές έως 30 % για τα καταστήματα λιανικής πώλησης τροφίμων και 23 % για τα σουπερμάρκετ
                  18
               . Σύμφωνα με την Infobank Hellastat A.E.
                  19
               , η πτώση των πωλήσεων λιανικής αναμένεται να συνεχιστεί και στο μέλλον.
            
            
               19.Σ’ αυτό το πλαίσιο, οι επιχειρήσεις λιανικού εμπορίου αντιμετώπισαν σοβαρά προβλήματα από άποψη βιωσιμότητας, δεδομένου ότι τα χρηματοοικονομικά στοιχεία και οι επιδόσεις τους κατά την περίοδο της κρίσης πήγαν από το κακό στο χειρότερο. Ο συνολικός δείκτης κύκλου εργασιών στον τομέα του λιανικού εμπορίου είχε σταθερά πτωτική τάση, σημειώνοντας μείωση κατά περισσότερο από 63 % κατά την περίοδο 2008-2016, από 112,6 το 2008 σε 71,1 το 2016
                  20
               .
            
            
               20.Η συνεχιζόμενη μείωση του εισοδήματος των Ελλήνων καταναλωτών άλλαξε τις καταναλωτικές τους συνήθειες και συμπεριφορές. Επίσης, η συνεχής ανάπτυξη του διαδικτυακού εμπορίου, το οποίο έφθασε το 18,3 % τον Νοέμβριο του 2016, άσκησε ακόμη μεγαλύτερη πίεση στα παραδοσιακά καταστήματα λιανικής πώλησης
                  21
               . Όλα αυτά συνέβαλαν στο ήδη υψηλό ποσοστό ανεργίας
                  22
               . Σύμφωνα με την ετήσια έκθεση 2016 του Ινστιτούτου Εργασίας της Γενικής Συνομοσπονδίας Εργατών Ελλάδος (ΓΣΕΕ), σημειώθηκε απώλεια 164 000 θέσεων εργασίας κατά την περίοδο 2008-2015 στους τομείς του λιανικού εμπορίου, της μεταποίησης και των κατασκευών, η οποία αντιπροσωπεύει το 64,2 % των συνολικών απωλειών θέσεων εργασίας
                  23
               .
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               21.Μολονότι τα τελευταία τέσσερα έτη η ανεργία στην Ελλάδα μειωνόταν με αργούς ρυθμούς, το ποσοστό ανεργίας εξακολουθούσε να είναι το υψηλότερο στην ΕΕ (23,6 %) το 2016.
            
            
               22.Οι ελληνικές αρχές ισχυρίζονται ότι οι απολύσεις στις 11 οικείες περιφέρειες θα επιδεινώσουν ακόμη περισσότερο την κατάσταση της ανεργίας, η οποία ήδη έχει οξυνθεί λόγω της οικονομικής και χρηματοπιστωτικής κρίσης. Το 2016 η Ελλάδα είχε το υψηλότερο ποσοστό ανεργίας μεταξύ των κρατών μελών της ΕΕ και το δέκατο πέμπτο υψηλότερο στον κόσμο
                  24
               .
            
         
         
            
               Ποσοστό ανεργίας
            
            
               
                  
                     
                     Πηγή: Eurostat
                  25
                και ΕΛΣΤΑΤ
            
            
               23.Οι περισσότερες απολύσεις (70,7 %) πραγματοποιήθηκαν στην περιφέρεια Αττικής, ενώ οι υπόλοιπες πραγματοποιήθηκαν σε άλλες 10 περιφέρειες
                  26
                (29,3 %). Στα τέλη του 2016 το ποσοστό ανεργίας στην Αττική ήταν 22,9 %, ενώ για τις άλλες 10 περιφέρειες κυμαινόταν μεταξύ 19,5 % στην περιφέρεια Αιγαίου και 26,8 % στις περιφέρειες Ηπείρου και Δυτικής Μακεδονίας
                  27
               . Επιπλέον, υπάρχει έλλειψη προσφοράς θέσεων εργασίας στις περιφέρειες σε σύγκριση με τον υψηλό αριθμό των ατόμων που ζητούν εργασία. Εμφανίστηκαν 306 749 άτομα ως αιτούντες εργασία την ίδια περίοδο (Φεβρουάριος του 2016) μόνο στην περιφέρεια Αττικής.
            
            
               24.Σ’ αυτό το πλαίσιο, οι απολύσεις στις επιχειρήσεις λιανικού εμπορίου επιβάρυναν τις περιφέρειες που έχουν ήδη πληγεί σοβαρά από τις αρνητικές συνέπειες της κρίσης.
            
            
               Επεξήγηση των εξαιρετικών περιστάσεων που δικαιολογούν το παραδεκτό της αίτησης
            
            
               25.Η Ελλάδα υποστηρίζει ότι η παρούσα αίτηση θα πρέπει να εξομοιωθεί με αίτηση δυνάμει του άρθρο 4 παράγραφος 1 στοιχείο β) του κανονισμού ΕΤΠ, λόγω εξαιρετικών περιστάσεων που έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία. Οι απαιτήσεις του άρθρου 4 παράγραφος 1 στοιχείο β) δεν ικανοποιούνται πλήρως, επειδή είναι δύσκολο να αποδειχθεί ότι οι δύο περιφέρειες επιπέδου NUTS 2 που χωρίζονται μεταξύ τους από ύδατα (EL42 και EL43
                  28
               ) είναι όμορες με τις άλλες οικείες περιφέρειες και αποτελούν μέρος της ίδιας τοπικής ή περιφερειακής αγοράς εργασίας.
            
            
               26.Ο όμορος χαρακτήρας, κατά την έννοια του άρθρου 4 παράγραφος 1 στοιχείο β), στην περίπτωση δύο περιφερειών που χωρίζονται μεταξύ τους από ύδατα, δεν ορίζεται στον κανονισμό ΕΤΠ και η Ελλάδα ισχυρίζεται ότι οι εν λόγω 20 εργαζόμενοι
                  29
                που απολύθηκαν από καταστήματα που ανήκουν στην ίδια μητρική εταιρεία, την Ηλεκτρονική Αθηνών Α.Ε.Ε., θα πρέπει να αντιμετωπίζονται ισότιμα και να επωφελούνται από μέτρα όπως οι άλλοι εργαζόμενοι που απολύθηκαν στις περιφέρειες που βρίσκονται στην ηπειρωτική χώρα.
            
            
               27.Επιπλέον, αυτές οι 2 περιφέρειες που χωρίζονται μεταξύ τους από ύδατα είναι μικρές τοπικές και απομονωμένες αγορές εργασίας και αμφότερες έχουν ήδη πολύ υψηλό ποσοστό ανεργίας, 19,5 % στο Νότιο Αιγαίο και 23,5 % στην Κρήτη.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               28.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 725. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός στοχευόμενων δικαιούχων
                        
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        408
                     
                  
                  
                     
                        (56,3 %)
                     
                  
               
                     
                  
                  
                     
                        Γυναίκες:
                     
                  
                  
                     
                        317
                     
                  
                  
                     
                        (43,7 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        714
                     
                  
                  
                     
                        (98,5 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        11
                     
                  
                  
                     
                        (1,5 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29 ετών:
                     
                  
                  
                     
                        26
                     
                  
                  
                     
                        (3,6 %)
                     
                  
               
                     
                  
                  
                     
                        30-54 ετών:
                     
                  
                  
                     
                        81
                     
                  
                  
                     
                        (11,2 %)
                     
                  
               
                     
                  
                  
                     
                        55-64 ετών:
                     
                  
                  
                     
                        438
                     
                  
                  
                     
                        (60,4 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        180
                     
                  
                  
                     
                        (24,8 %)
                     
                  
               
               Επιλεξιμότητα των προτεινόμενων δράσεων
            
            
               29.Οι εξατομικευμένες υπηρεσίες που πρόκειται να παρασχεθούν στους εργαζομένους που απολύθηκαν συνίστανται στις ακόλουθες δράσεις:
            
            
               –Επαγγελματικός προσανατολισμός: Αυτό το συνοδευτικό μέτρο, το οποίο θα προσφερθεί σε όλους τους συμμετέχοντες, με ιδιαίτερη προσοχή για τους δικαιούχους μεγαλύτερης ηλικίας, συνίσταται σε 25 ατομικές συνεδρίες με ειδικό σύμβουλο, διάρκειας 45 λεπτών η καθεμία, και καλύπτει τα ακόλουθα στάδια:
            
            
               1 Πληροφόρηση. Αυτό το πρώτο μέτρο, που απευθύνεται σε όλους τους συμμετέχοντες, τους παρέχει βασική πληροφόρηση σχετικά με τη δράση και τις προοπτικές αν δεχτούν να συμμετάσχουν σ’ αυτήν.
            
            
               2 Καταγραφή των δικαιούχων και διερεύνηση των αναγκών. Το στάδιο αυτό περιλαμβάνει πληροφόρηση σχετικά με τις διαθέσιμες υπηρεσίες και τα προγράμματα κατάρτισης, τις απαιτήσεις δεξιοτήτων και κατάρτισης, καθώς και την προετοιμασία ατομικού φακέλου όλων των συμμετεχόντων.
            
            
               3 Προσωπική και επαγγελματική αξιολόγηση. Το μέτρο αυτό έχει ως στόχο να βοηθήσει τους εργαζομένους να προσδιορίσουν τις δεξιότητές τους και τις ευκαιρίες που σχετίζονται με τα ενδιαφέροντά τους, καθώς και να καταρτίσουν ένα ρεαλιστικό σχέδιο σταδιοδρομίας. Το αποτέλεσμα θα είναι μια προσωπική και επαγγελματική αξιολόγηση, η οποία θα περιλαμβάνει τις δεξιότητες, τα προσόντα και τις ανάγκες κατάρτισης του συμμετέχοντος.
            
            
               4 Διαδικασία προσωπικής και επαγγελματικής ανάπτυξης. Αυτή περιλαμβάνει: 1) κατάρτιση σε οριζόντιες δεξιότητες
                  30
               · 2) βοήθεια στην αναζήτηση εργασίας και τεχνικές αναζήτησης εργασίας, κατάρτιση σχετικά με τη σύνταξη βιογραφικών σημειωμάτων, συνοδευτικών επιστολών και τρόπους προετοιμασίας για συνεντεύξεις εργασίας· 3) επαγγελματικό προσανατολισμό: οι σύμβουλοι θα παράσχουν στους συμμετέχοντες επικαιροποιημένη πληροφόρηση σχετικά με θέματα της αγοράς εργασίας και θα τους κατευθύνουν σε συγκεκριμένες προσφορές εργασίας· και 4) προετοιμασία του αρχικού συνοπτικού ατομικού σχεδίου και ενός σχεδίου δράσης.
            
            
               5 Ανάπτυξη και επεξεργασία του ατομικού σχεδίου δράσης. Οι σύμβουλοι θα συνοδεύουν επίσης τους εργαζομένους κατά την εφαρμογή των διαδρομών κατάρτισης και των ατομικών σχεδίων επανένταξης στην απασχόληση. Οι συμμετέχοντες που ενδιαφέρονται να συστήσουν επιχείρηση θα λάβουν γενική υποστήριξη και συμβουλές όσον αφορά την επιχειρηματικότητα.
            
         
         
            
               6 Παρακολούθηση. Παρέχει παρακολούθηση των συμμετεχόντων κατά τη διάρκεια των έξι μηνών που ακολουθούν τη λήξη της εφαρμογής των μέτρων.
            
            
               –Κατάρτιση, επανακατάρτιση και επαγγελματική κατάρτιση. Το μέτρο αυτό συνίσταται στην παροχή μαθημάτων επαγγελματικής κατάρτισης σε εργαζομένους, η οποία ανταποκρίνεται στις ανάγκες τους, ιδίως για τους δικαιούχους μεγαλύτερης ηλικίας, και στις τρέχουσες ανάγκες της αγοράς εργασίας. Τα δύο είδη κατάρτισης είναι: προγράμματα συνεχούς επαγγελματικής κατάρτισης, καθώς και εξειδικευμένα προγράμματα κατάρτισης και εκπαιδευτικά προγράμματα. Τα μαθήματα κατάρτισης θα μπορούσαν επίσης να συμπληρώνονται με πρακτική άσκηση.
            
            
               –Συνεισφορά για τη σύσταση επιχείρησης. Για να προαχθεί η επιχειρηματικότητα, οι εργαζόμενοι που συστήνουν δική τους επιχείρηση θα λαμβάνουν έως 15 000 EUR ως συνεισφορά για την κάλυψη των δαπανών σύστασης της επιχείρησης. Προϋπόθεση είναι οι δικαιούχοι να διατηρήσουν την επιχείρησή τους τουλάχιστον ένα έτος.
            
            
               –Επίδομα αναζήτησης εργασίας και επίδομα κατάρτισης. Για να καλυφθούν οι δαπάνες που πραγματοποιούνται κατά τη συμμετοχή τους στο μέτρο του επαγγελματικού προσανατολισμού, οι δικαιούχοι θα λαμβάνουν 40 EUR για δαπάνες συμμετοχής σε 45λεπτη συμβουλευτική συνομιλία με σύμβουλο. Κατά τη διάρκεια της κατάρτισης το επίδομα θα είναι 3,33 EUR ανά ώρα.
            
            
               –Επιδότηση για τη δημιουργία θέσεων εργασίας. Ως κίνητρο πρόσληψης, οι εργοδότες θα λαμβάνουν επιδότηση ύψους 650 EUR (μεικτά) ανά άτομο για έξι μήνες, υπό την προϋπόθεση ότι θα διατηρήσουν τη σύμβαση για τον δικαιούχο του ΕΤΠ για έξι επιπλέον μήνες μετά τη λήξη της επιδότησης.
            
            
               30.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               31.Η Ελλάδα υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
            
               32.Το εκτιμώμενο συνολικό κόστος ανέρχεται σε 4 915 250 EUR, εκ των οποίων οι δαπάνες για τις εξατομικευμένες υπηρεσίες σε 4 720 250 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 195 000 EUR.
            
            
               33.Η συνολική χρηματοδοτική συνεισφορά που ζητείται από το ΕΤΠ είναι 2 949 150 EUR (60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα (σε ευρώ)
                        
                  
                  
                     
                        Εκτιμώμενο συνολικό κόστος
                     
                     
                        (σε ευρώ)
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Επαγγελματική συμβουλευτική
                     
                  
                  
                     
                        725
                     
                  
                  
                     
                        1 250
                     
                  
                  
                     
                        906 250
                     
                  
               
                     
                        Επαγγελματική κατάρτιση
                     
                  
                  
                     
                        680
                     
                  
                  
                     
                        1 500
                     
                  
                  
                     
                        1 020 000
                     
                  
               
                     
                        Εξειδικευμένη κατάρτιση / εκπαίδευση 
                     
                  
                  
                     
                        45
                     
                  
                  
                     
                        4 000
                     
                  
                  
                     
                        180 000
                     
                  
               
                     
                        Συνεισφορά για σύσταση επιχείρησης
                     
                  
                  
                     
                        65
                     
                  
                  
                     
                        15 000
                     
                  
                  
                     
                        975 000
                     
                  
               
                     
                        Υποσύνολο (α):
                     
                     
                        Ποσοστό της δέσμης εξατομικευμένων υπηρεσιών: 
                     
                  
                  
                     
                        –
                     
                  
                  
                     
                        3 081 250
                     
                  
               
                     
                  
                  
                     
                  
                  
                     
                        (65,28 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιδόματα αναζήτησης εργασίας 
                     
                  
                  
                     
                        725
                     
                  
                  
                     
                        1 000
                     
                  
                  
                     
                        725 000
                     
                  
               
                     
                        Επιδόματα κατάρτισης 
                     
                  
                  
                     
                        680
                     
                  
                  
                     
                        1 000
                     
                  
                  
                     
                        680 000
                     
                  
               
                     
                        Επιδότηση θέσεων εργασίας 
                     
                  
                  
                     
                        60
                     
                  
                  
                     
                        3 900
                     
                  
                  
                     
                        234 000
                     
                  
               
                     
                        Υποσύνολο (β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        1 639 000
                     
                  
               
                     
                  
                  
                     
                  
                  
                     
                        (34,72 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        25 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        90 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        55 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        25 000
                     
                  
               
                     
                        Υποσύνολο (γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        195 000
                     
                  
               
                     
                  
                  
                     
                  
                  
                     
                        (3,97 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        4 915 250
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        2 949 150
                     
                  
               
               34.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Ελλάδα επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               35.Η Ελλάδα επιβεβαίωσε ότι το κόστος των επενδύσεων για αυτοαπασχόληση, σύσταση επιχειρήσεων και εξαγορά επιχειρήσεων από εργαζομένους δεν θα υπερβαίνει τα 15 000 EUR ανά δικαιούχο.
            
            
               Περίοδος επιλεξιμότητας των δαπανών
            
            
               36.Η Ελλάδα άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 13 Ιουλίου 2017. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 13 Ιουλίου 2017 έως τις 13 Ιουλίου 2019.
            
            
               37.Η Ελλάδα άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 5 Ιουνίου 2017. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 5 Ιουνίου 2017 έως τις 13 Ιανουαρίου 2020.
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               38.Η πηγή της εθνικής προχρηματοδότησης ή συγχρηματοδότησης είναι το Πρόγραμμα Δημόσιων Επενδύσεων του ελληνικού Υπουργείου Οικονομίας και Ανάπτυξης.
            
            
               39.Η Ελλάδα επιβεβαίωσε ότι τα μέτρα που περιγράφονται ανωτέρω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
         
         
            
               40.Η Ελλάδα ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε διαβούλευση με τον Γενικό Γραμματέα και τους εκπροσώπους του Ινστιτούτου Εργασίας της Γενικής Συνομοσπονδίας Εργατών Ελλάδος (ΓΣΕΕ).
            
            
               41.Τον Ιανουάριο του 2017 πραγματοποιήθηκαν έξι συνεδριάσεις στο γραφείο του Γενικού Γραμματέα του Υπουργείου Εργασίας· τρεις από τις εν λόγω συνεδριάσεις μεταξύ του Γενικού Γραμματέα και των εκπροσώπων της ΓΣΕΕ και οι άλλες τρεις μεταξύ του Γενικού Γραμματέα και της Συντονιστικής Επιτροπής Αγώνα των Απολυμένων Εργαζομένων.
            
            
               Σύστημα διαχείρισης και ελέγχου
            
            
               42.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ελλάδα γνωστοποίησε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα πραγματοποιούνται από τους ίδιους φορείς που διαχειρίζονται και ελέγχουν τη χρηματοδότηση από το Ευρωπαϊκό Κοινωνικό Ταμείο (ΕΚΤ) στην Ελλάδα. Η ειδική ομάδα για το Εθνικό Στρατηγικό Πλαίσιο Αναφοράς (ΕΣΠΑ) στο Τμήμα Απασχόλησης και Κοινωνικής Οικονομίας του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης θα ενεργεί ως διαχειριστική αρχή, η ΕΔΕΛ (Επιτροπή Δημοσιονομικού Ελέγχου) ως αρχή ελέγχου και η Ειδική Υπηρεσία Πιστοποίησης και Εξακρίβωσης Συγχρηματοδοτούμενων Προγραμμάτων ως αρχή πιστοποίησης.
            
            
               Δεσμεύσεις του οικείου κράτους μέλους
            
            
               43.Η Ελλάδα παρέσχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,
            
            
               –τη συμμόρφωση προς τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις,
            
            
               –τη συμμόρφωση των επιχειρήσεων που πραγματοποίησαν απολύσεις, οι οποίες συνέχισαν τις δραστηριότητές τους μετά τις απολύσεις, προς τις νόμιμες υποχρεώσεις που διέπουν τις απολύσεις και τη μέριμνα εκ μέρους τους ώστε να πράξουν τα δέοντα για τους εργαζομένους τους,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ προς τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               44.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  31
               .
            
            
               45.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 2 949 150 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               46.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  32
               .
            
            
               Συναφείς πράξεις
            
            
               47.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 2 949 150 EUR στην αντίστοιχη γραμμή του προϋπολογισμού.
            
            
               48.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.
            
            
               Πρόταση
            
         
         
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση κατόπιν αίτησης της Ελλάδας – EGF/2017/003 GR/Attica retail
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  33
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  34
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολουμένους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  35
               .
            
            
               (3)Στις 13 Απριλίου 2017 η Ελλάδα υπέβαλε αίτηση για κινητοποίηση του ΕΤΠ όσον αφορά απολύσεις στον οικονομικό τομέα που ταξινομείται, σύμφωνα με τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα (NACE) αναθ. 2, στον κλάδο 47 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών), στις επιπέδου 2 της ονοματολογίας των εδαφικών στατιστικών μονάδων (NUTS)
                  36
                περιφέρειες Αττικής (EL30), Ανατολικής Μακεδονίας και Θράκης (EL11), Κεντρικής Μακεδονίας (EL12), Δυτικής Μακεδονίας (EL13), Θεσσαλίας (EL14), Ηπείρου (EL 21), Δυτικής Ελλάδας (EL23), Κεντρικής Ελλάδας (EL24), Πελοποννήσου (EL25), Νότιου Αιγαίου (EL42) και Κρήτης (EL43) στην Ελλάδα. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Σύμφωνα με το άρθρο 4 παράγραφος 2 του κανονισμού (ΕΕ) αριθ. 1309/2013, η αίτηση της Ελλάδας θεωρείται παραδεκτή, διότι οι απολύσεις έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία.
            
            
               (5)Συνεπώς, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 2 949 150 EUR όσον αφορά με την αίτηση που υπέβαλε η Ελλάδα.
            
            
               (6)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 2 949 150 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [ημερομηνία της έκδοσής της]
                  37*.
            
            
               Βρυξέλλες,
            
         
         
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Ανατολικής Μακεδονίας και Θράκης (EL11), Κεντρικής Μακεδονίας (EL12), Δυτικής Μακεδονίας (EL13), Θεσσαλίας (EL14), Ηπείρου (EL21), Δυτικής Ελλάδας (EL23), Κεντρικής Ελλάδας (EL24), Πελοποννήσου (EL25), Νότιου Αιγαίου (EL42) και Κρήτης (EL43).
               
               
                  
                     (4)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (5)
                  ΕΕ L 393 της 30.12.2006, σ. 1.
               
               
                  
                     (6)
                  Σύμφωνα με το άρθρο 7 τέταρτο εδάφιο του κανονισμού (ΕΕ) αριθ. 1309/2013.
               
               
                  
                     (7)
                  Βλ. υποσημείωση 3.
               
               
                  
                     (8)
                  Οι 9 επιχειρήσεις έχουν καταστήματα και σουπερμάρκετ που πωλούν ηλεκτρονικά είδη, ηλεκτρικές συσκευές, υπολογιστές, καλλυντικά, είδη ένδυσης, είδη υπόδησης, τρόφιμα και ποτά κ.λπ.Δύο επιχειρήσεις (ΗΛΕΚΤΡΟΝΙΚΗ ΑΘΗΝΩΝ Α.Ε.Ε και ΣΑΡΑΦΙΔΗΣ Α.Ε.) πτώχευσαν και οι υπόλοιπες επτά συνέχισαν τις δραστηριότητές τους.
               
               
                  
                     (9)
                  
                  https://ec.europa.eu/info/sites/info/files/ecfin_forecast_spring_110517_el_en.pdf
               
               
                  
                     (10)
                  ΑΕΠ και βασικά στοιχεία (παραγωγή, δαπάνες και εισοδήματα), Κωδικός: nama_10_gdp.
               
               
                  
                     (11)
                  Στην Ελλάδα το όριο της φτώχειας είναι 4 500 EUR ετησίως ανά άτομο (για φυσικά πρόσωπα) και 9 450 EUR για νοικοκυριά με δύο ενηλίκους και δύο παιδιά.
               
               
                  
                     (12)
                  
                  http://www.imegsevee.gr/dtimegsevee/1078--l-r
               
               
                  
                     (13)
                  Ινστιτούτο Μικρών Επιχειρήσεων της Γενικής Συνομοσπονδίας Επαγγελματιών, Βιοτεχνών και Εμπόρων Ελλάδος (ΙΜΕ-ΓΣΕΒΕΕ).
               
               
                  
                     (14)
                  Ο δείκτης εμπιστοσύνης των καταναλωτών είναι το σταθμισμένο ποσοστό θετικών και αρνητικών απαντήσεων.
               
               
                  
                     (15)
                  
                  http://iobe.gr/docs/situation/BCS_01032017_PRE_GR.pdf
               
               
                  
                     (16)
                  EGF/2010/010 CZ/Unilever, EGF/2010/016 ES/Aragón Retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail
               
               
                  
                     (17)
                  
                  http://www.bankofgreece.gr/BogEkdoseis/Summary_Annrep2016.pdf
               
               
                  
                     (18)
                  
                  https://www.nbg.gr/greek/the-group/press-office/e-spot/reports/Documents/SMEs%20Survey_Retail%20Trade%20(September%202016).pdf
               
               
                  
                     (19)
                  http://www.pressreader.com/greece/naftemporiki/20170111/281784218780186
               
               
                  
                     (20)
                  
                  http://www.statistics.gr/en/statistics/-/publication/DKT39/2017-M05
               
               
                  
                     (21)
                  
                  www.greekecommerce.gr/gr/file-download/eltrun-ecommerce-b2c-2016
               
               
                  
                     (22)
                  Eurostat: Κωδικός tsdec450.
               
               
                  
                     (23)
                  
                  http://www.inegsee.gr/ekdosi/etisia-ekthesi-2016-ine-gsee-i-elliniki-ikonomia-ke-i-apascholisi/
               
               
                  
                     (24)
                  Πηγή: ΔΟΕ.
                  http://www.ilo.org/global/about-the-ilo/multimedia/maps-and-charts/WCMS_442905/lang--en/index.htm
               
               
                  
                     (25)
                  Κωδικός tsdec450.
               
               
                  
                     (26)
                  Βλ. υποσημείωση 3.
               
               
                  
                     (27)
                  
                  http://www.statistics.gr/documents/20181/44dfe0a4-2f54-47c0-aa04-83b6d56508f8
               
               
                  
                     (28)
                  EL42 - Νότιο Αιγαίο και EL43 - Κρήτη.
               
               
                  
                     (29)
                  12 εργαζόμενοι στην περιφέρεια EL42 - Νότιο Αιγαίο και 8 στην περιφέρεια EL43 - Κρήτη.
               
               
                  
                     (30)
                  Οριζόντιες δεξιότητες όπως: προσαρμογή σε νέες καταστάσεις, λήψη αποφάσεων, αναζήτηση εργασίας κ.λπ.
               
               
                  
                     (31)
                  ΕΕ L 347 της 20.12.2013, σ. 884.
               
               
                  
                     (32)
                  ΕΕ C 373 της 20.12.2013, σ. 1.
               
               
                  
                     (33)
                  ΕΕ L 347 της 20.12.2013, σ. 855.
               
               
                  
                     (34)
                  ΕΕ C 373 της 20.12.2013, σ. 1.
               
               
                  
                     (35)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (36)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (37)
                   Να εισαχθεί ημερομηνία από το Κοινοβούλιο πριν από τη δημοσίευση στην ΕΕ.